CELEX: 32017D0485
Language: sl
Date: 2017-03-20 00:00:00
Title: Izvedbeni sklep Sveta (SZVP) 2017/485 z dne 20. marca 2017 o izvajanju Sklepa 2013/255/SZVP o omejevalnih ukrepih proti Siriji

21.3.2017   
            
            
               SL
            
            
               Uradni list Evropske unije
            
            
               L 75/24
            
         IZVEDBENI SKLEP SVETA (SZVP) 2017/485
   z dne 20. marca 2017
   o izvajanju Sklepa 2013/255/SZVP o omejevalnih ukrepih proti Siriji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 31(2) Pogodbe,
   ob upoštevanju Sklepa Sveta 2013/255/SZVP z dne 31. maja 2013 o omejevalnih ukrepih proti Siriji (1) in zlasti člena 30(1) Sklepa,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:
   
               (1)
            
            
               Svet je 31. maja 2013 sprejel Sklep 2013/255/SZVP.
            
         
               (2)
            
            
               Glede na resnost razmer v Siriji bi bilo treba štiri osebe dodati na seznam fizičnih in pravnih oseb, subjektov ali organov, za katere veljajo omejevalni ukrepi, iz Priloge I k Sklepu 2013/255/SZVP.
            
         
               (3)
            
            
               Sklep 2013/255/SZVP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Priloga I k Sklepu 2013/255/SZVP se spremeni v skladu s Prilogo k temu sklepu.
   Člen 2
   Ta sklep začne veljati na dan objave v Uradnem listu Evropske unije.
   
      V Bruslju, 20. marca 2017
      
         
            Za Svet
         
         
            Predsednik
         
         L. GRECH
      
   
   
      (1)  UL L 147, 1.6.2013, str. 14
   
   
      PRILOGA
      Na seznam iz oddelka A (Osebe) v Prilogi I k Sklepu 2013/255/SZVP se dodajo naslednje osebe:
      
         
                      
                  
                  
                     Ime
                  
                  
                     Podatki za ugotavljanje istovetnosti
                  
                  
                     Razlogi
                  
                  
                     Datum uvrstitve na seznam
                  
               
                     „235.
                  
                  
                     Ahmad Ballul
                     (tudi Ahmad Muhammad Ballul; Ahmed Balol)
                     
                        
                  
                  
                     Datum rojstva: 10. oktober 1954
                     Čin: generalmajor; poveljnik sirskih arabskih letalskih sil in sirskih sil zračne obrambe
                  
                  
                     Ima čin generalmajorja ter je višji častnik in poveljnik sirskih arabskih letalskih sil in sirskih sil zračne obrambe, na položaju po maju 2011.
                     Deluje v sektorju širjenja kemičnega orožja; kot višji častnik sirskih arabskih letalskih sil je odgovoren za nasilno zatiranje civilnega prebivalstva, tudi za napade, za katere je odgovoren sirski režim in v katerih je bilo uporabljeno kemično orožje, ugotovljene v poročilu Skupnega preiskovalnega mehanizma.
                  
                  
                     21.3.2017
                  
               
                     236.
                  
                  
                     Saji' Darwish
                     (tudi Saji Jamil Darwish; Sajee Darwish; Sjaa Darwis
                     
                        
                  
                  
                     Datum rojstva: 11. januar 1957
                     Čin: generalmajor, sirske arabske letalske sile
                  
                  
                     Ima čin generalmajorja ter je višji častnik in poveljnik 22. divizije sirskih arabskih letalskih sil, na položaju po maju 2011.
                     Deluje v sektorju širjenja kemičnega orožja in je odgovoren za nasilno zatiranje civilnega prebivalstva: kot višji častnik sirskih arabskih letalskih sil in poveljnik 22. divizije je odgovoren za uporabo kemičnega orožja z zrakoplovi, katerih letalske baze so pod nadzorom 22. divizije, vključno z napadom na Talmenes, ki je bil po navedbah v poročilu Skupnega preiskovalnega mehanizma izveden s helikopterji pod nadzorom režima, katerih baza je letališče v Hami.
                  
                  
                     21.3.2017
                  
               
                     237.
                  
                  
                     Muhammed Ibrahim
                     
                        
                  
                  
                     Datum rojstva: 5. avgust 1964
                     Čin: brigadni general; namestnik poveljnika 63. brigade sirskih arabskih letalskih sil na letališču v Hami
                  
                  
                     Ima čin brigadnega generala ter je višji častnik in namestnik poveljnika 63. brigade sirskih arabskih letalskih sil, na položaju po maju 2011.
                     Deluje v sektorju širjenja kemičnega orožja; kot višji častnik sirskih arabskih letalskih sil v obdobju, ki ga je zajela preiskava Skupnega preiskovalnega mehanizma, in namestnik poveljnika 63. brigade od marca do decembra 2015 je odgovoren za nasilno zatiranje civilnega prebivalstva s kemičnim orožjem, ki ga je 63. brigada uporabila v krajih Talmenes (21. april 2014), Qmenas (16. marec 2015) in Sarmin (16. marec 2015).
                  
                  
                     21.3.2017
                  
               
                     238.
                  
                  
                     Badi' Mu'alla
                     
                        
                  
                  
                     Datum rojstva: 1961
                     Kraj rojstva: Bistuwir, Jablah, Sirija
                     Čin: brigadni general; poveljnik 63. brigade sirskih arabskih letalskih sil
                  
                  
                     Ima čin brigadnega generala ter je višji častnik in poveljnik 63. brigade sirskih arabskih letalskih sil, na položaju po maju 2011.
                     Deluje v sektorju širjenja kemičnega orožja; kot poveljnik 63. brigade v obdobju, ki ga je zajela preiskava Skupnega preiskovalnega mehanizma, je odgovoren za nasilno zatiranje civilnega prebivalstva s kemičnim orožjem, ki ga je 63. brigada uporabila v krajih Talmenes (21. april 2014), Qmenas (16. marec 2015) in Sarmin (16. marec 2015).
                  
                  
                     21.3.2017“